"Njeriu pa ndikim" - Jeta e një viti pa konsum
Eksperimenti me një familje që vendosi të jetojë duke pakësuar në minimum konsumin
Colin Behvin ka vendosur rregullat: Nuk do të ketë mbeturina, nuk do të përdorin letër tualeti apo pampersa për vajzën. Nuk do të hipin në ashensor për t’u ngjitur në apartamentin e tyre në kat të nëntë. Dhe siç shpjegon regjizorja e filmit Laura Gabbert, mbeturinat e ushqimeve do t’i shndërrojnë në pleh organik në një kontenier të mbushur me krimba. Regjizori dhe kineasti Justin Chein shpjegon se për ta bërë sa më të pranueshme jetën pa energji elektrike, Colin e shndërron larjen e rrobave në lojë: Jeta pa lavatriçe e detyron çiftin ta shndërrojë vaskën në govadë rrobash, ku i lënë rrobat të zbuten në ujë për 3 orë. Dhe në vend që t’i fërkojnë me dorë, çifti dhe vajza i shtypin me këmbë. Gjatë eksperimentit Mishelës i është dashur të bëjë shumë sakrifica. Ajo ka hequr dorë nga kafeja, vaji i ullirit, erëzat për gatim, e plot artikuj që nuk prodhohen në tregun lokal. Plus, ajo shkon në zyrë, në redaksinë e një reviste lajmesh me skuter, pasi kjo mënyrë nuk çliron gaz karbonik. Regjisorja Laura Gabbert thotë se edhe Colin ka përjetuar plot ndryshime: Një vit pas eksperimentit, familja Behvin i ka ndezur përsëri dritat dhe ka vënë në prizë frigoriferin e lavatriçen. Megjithatë, disa nga praktikat e vitit eksperimental ende vazhdojnë: ata përdorin biçikletat shumë shpesh, blejnë në tregun lokal dhe nuk kanë televizor. Ata shpresojnë se dokumentari dhe libri që ka shkruar Colin mbi eksperimentin e tyre do të ndihmojë për të ndërgjegjësuar lexuesit apo shikuesit se ndryshimet në mënyrën e jetesës ndihmojnë jo vetëm planetin, por edhe të pasurojnë jetën. //ii